กฎกระทรวงมหาดไทยกฎกระทรวงมหาดไทยออกตามความในพระราชบัญญัติภาพยนตร์พุทธศักราช๒๔๗๓(ฉบับที่๓)------------- อาศัยอำนาจตามความในมาตรา๒๓ แห่งพระราชบัญญัติภาพยนตร์ พุทธศักราช ๒๔๗๓รัฐมนตรีว่าการกระทรวงมหาดไทยออกกฎกระทรวงไว้ดังต่อไปนี้ ข้อ๑ ให้ยกเลิกความในข้อ ๑แห่งกฎกระทรวงมหาดไทยฉบับลงวันที่ ๒๗ พฤษภาคม พุทธศักราช ๒๔๗๔และให้ใช้ความต่อไปนี้แทน "ข้อ๑ ผู้ใดประสงค์จะฉายภาพยนตร์ ณสถานที่มหรสพก็ดี นำหรือส่งภาพยนตร์ซึ่งทำในราชอาณาจักรสยามออกนอกราชอาณาจักรสยามก็ดีให้ยื่นคำขออนุญาตต่อเจ้าพนักงานผู้พิจารณาตามแบบ ภ.ย.๑ ท้ายกฎนี้ เมื่อเจ้าพนักงานผู้พิจารณาเห็นว่าภาพยนตร์ที่ขออนุญาตนั้นไม่มีลักษณะฝ่าฝืนต่อพระราชบัญญัติภาพยนตร์ให้ลงลายมือชื่อและประทับตราอนุญาตให้ตามแบบ ภ.ย.๑๑ ท้ายกฎนี้ และเก็บต้นขั้วประจำต่อไว้แล้วมอบคู่ฉีกประจำต่อให้ผู้ขออนุญาตไป และให้เจ้าพนักงานผู้พิจารณาประทับตราดุนที่ฟิลม์ภาพยนตร์นั้นม้วนละไม่น้อยกว่า ๓ ดวง ตรงตอนหัวม้วน ตอนกลางม้วน และตอนปลายม้วนของฟิลม์" ข้อ๒ ให้ยกเลิกความในข้อ ๒ แห่งกฎกระทรวงมหาดไทยฉบับลงวันที่ ๒๗ พฤษภาคม พุทธศักราช ๒๔๗๔ และให้ใช้ความต่อไปนี้แทน "ข้อ๒ ผู้ใดประสงค์จะประกาศด้วยภาพรูปถ่าย หรืออื่น ๆ นอกจากเรื่องภาพยนตร์อันอยู่ในวงการของการจัดฉายภาพยนตร์ซึ่งต้องรับอนุญาตตามความในมาตรา๕ แห่งพระราชบัญญัติภาพยนตร์ พุทธศักราช ๒๔๗๓ตามที่ได้แก้ไขโดยมาตรา ๔ แห่งพระราชบัญญัติภาพยนตร์ (ฉบับที่ ๒) พุทธศักราช ๒๔๗๙ให้ยื่นคำขอตามแบบ ภ.ย.๒ ท้ายกฎนี้ต่อเจ้าพนักงานดังจะกล่าวต่อไปนี้ (๑) เจ้าพนักงานผู้พิจารณาเฉพาะในจังหวัดพระนครและธนบุรี (๒) นายตรวจเฉพาะในจังหวัดอื่น นอกจากจังหวัดพระนครและธนบุรี เมื่อเจ้าพนักงานเห็นว่าประกาศที่ขออนุญาตนั้นไม่มีลักษณะฝ่าฝืนต่อพระราชบัญญัติภาพยนตร์หรือกฎหมายอื่นแล้วให้ลงลายมือชื่อและประทับตราอนุญาตให้ตามแบบ ภ.ย.๑๔ หรือ ภ.ย.๑๗ ท้ายกฎนี้ และเก็บต้นขั้วประจำต่อไว้แล้วมอบคู่ฉีกประจำต่อให้ผู้ขออนุญาตไป และให้เจ้าพนักงานผู้อนุญาตประทับตราที่ประกาศนั้นๆ แผ่นละ ๑ ดวง" ข้อ๓ ให้ยกเลิกความในข้อ ๓ แห่งกฎกระทรวงมหาดไทยฉบับลงวันที่ ๒๗ พฤษภาคมพุทธศักราช ๒๔๗๔และให้ใช้ความต่อไปนี้แทน "ข้อ๓ผู้ใดประสงค์จะประกาศด้วยลายลักษณ์อักษรภาพ หรือรูปถ่ายแสดงเรื่องของภาพยนตร์ซึ่งต้องรับอนุญาตตามความในมาตรา ๕แห่งพระราชบัญญัติภาพยนตร์ (ฉบับที่ ๒) พุทธศักราช ๒๔๗๙ ให้ยื่นคำขออนุญาตต่อเจ้าพนักงานผู้พิจารณาตามแบบ ภ.ย.๒ ท้ายกฎนี้ ถ้าผู้ขออนุญาตประสงค์จะทำเป็นหนังสือเล่มหรือฉบับต้อง (๑)แจ้งจำนวนหนังสือที่จัดทำขึ้นในคราวนั้นทั้งหมดมีเท่าใด (๒)ส่งหนังสือนั้นไปให้เจ้าพนักงานผู้พิจารณาตรวจพิจารณาก่อนพิมพ์ออกจำหน่ายจ่ายแจกหรือสำแดงด้วยวิธีใด ๆ อย่างน้อยสามวัน (๓) มีเลขหมายประจำฉบับเรียงตามลำดับไม่ซ้ำกันไปจนครบจำนวนตามที่ได้แจ้งไว้ต่อเจ้าพนักงานผู้พิจารณา (๔) ส่งหนังสือนั้นตั้งแต่ฉบับที่ ๑ ถึง๕ และตั้งแต่ฉบับสุดท้ายถอยหลังขึ้นมา ๕ ฉบับ ให้เจ้าพนักงานผู้พิจารณาเก็บไว้เป็นหลักฐาน เมื่อเจ้าพนักงานผู้พิจารณาเห็นว่าประกาศที่ขออนุญาตนั้นไม่มีลักษณะฝ่าฝืนต่อพระราชบัญญัติภาพยนตร์ให้ลงลายมือชื่อและประทับตราอนุญาตให้ตามแบบ ภ.ย.๑๓ ท้ายกฎนี้ และเก็บต้นขั้วประจำต่อไว้แล้วมอบคู่ฉีกประจำต่อให้ผู้ขออนุญาตไป และให้เจ้าพนักงานผู้พิจารณาประทับตราที่ประกาศนั้น ๆ แผ่นละ ๑ดวง" ข้อ๔ผู้ใดประสงค์จะรับใบแทนใบอนุญาตฉายภาพยนตร์นำหรือส่งภาพยนตร์ซึ่งทำในราชอาณาจักรสยาม ออกนอกราชอาณาจักรสยามให้ยื่นคำร้องต่อเจ้าพนักงานผู้พิจารณาตามแบบ ภ.ย.๓ ท้ายกฎนี้ ใบแทนให้เจ้าพนักงานลงลายมือชื่อและประทับตราอนุญาตให้ตามแบบ ภ.ย.๑๒ ท้ายกฎนี้ และเก็บต้นขั้วประจำต่อไว้แล้วมอบคู่ฉีกประจำต่อให้ผู้ขออนุญาตไป ข้อ๕ ให้ยกเลิกความในข้อ ๖แห่งกฎกระทรวงมหาดไทยฉบับลงวันที่ ๒๗ พฤษภาคม พุทธศักราช ๒๔๗๔ และให้ใช้ความต่อไปนี้แทน "ข้อ๖การยื่นอุทธรณ์ต่อสภาพิจารณาภาพยนตร์ตามความในมาตรา ๑๑ แห่งพระราชบัญญัติภาพยนตร์ พุทธศักราช ๒๔๗๓ให้ผู้อุทธรณ์ยื่นคำร้องตามแบบ ภ.ย.๑๕ ท้ายกฎนี้ เมื่อสภาพิจารณาภาพยนตร์ได้ลงมติประการใด ให้แจ้งแก่ผู้อุทธรณ์ทราบตามแบบ ภ.ย.๑๖ ท้ายกฎนี้" กฎให้ไว้ณ วันที่ ๑๗ มิถุนายน พุทธศักราช๒๔๘๐ ธำรงนาวาสวัสดิ์ รัฐมนตรีว่าการกระทรวงมหาดไทย[ดูข้อมูลจากภาพกฎหมาย][รก. ๒๔๘๐/๕๔/๗๑๓/๒๑ สิงหาคม ๒๔๘๐]